Source: https://www.tax-fin-lex.si/Zbirke/SodnaPraksaList?nodeId=694afeb7-ec9e-4a7a-812b-084028a968b8
Timestamp: 2019-10-20 01:02:01+00:00

Document:
VSC sklep EPVDp 68/2012
VSC0003190
ZP-1 člen 202d, 202d/3, 202d/4.
prenehanje veljavnosti vozniškega dovoljenja – odložitev izvršitve – predložitev zdravniškega spričevala
Če sodišče ne zavrže nemudoma predloga za odložitev izvršitve prenehanja veljavnosti vozniškega dovoljenja, ker mu ni priloženo zdravniško spričevalo o kontrolnem zdravstvenem pregledu po Zakonu o voznikih, ker storilec izkaže, da slednje obveznosti iz objektivnih razlogov ni mogel izpolniti pravočasno, mora storilcu s pisnim pozivom določiti nov rok za predložitev zdravniškega spričevala. Na podlagi konkludentno podaljšanega roka za izpolnitev te obveznosti z odprtim rokom, storilcu ni mogoče očitati, da te obveznosti ni izpolnil ali je ni izpolnil pravočasno ter na tej podlagi zavreči predloga za odložitev izvršitve prenehanja veljavnosti vozniškega dovoljenja.
VSL sklep I Cpg 828/2011
VSL0070203
ZPP člen 80, 352. ZPUOOD člen 18. ZFPPIPP člen 442, 496.
izbris družbe iz sodnega registra brez likvidacije – odgovornost aktivnih družbenikov – uveljavitev ZPOOUD – sposobnost biti stranka – zavrženje pritožbe
Po uveljavitvi ZPOOUD aktivni družbeniki izbrisane pravne osebe ne odgovarjajo več za izpolnitev njenih neplačanih obveznosti, odgovorni so le, če gre za spregled pravne osebnosti.
VSL sklep II Cp 646/2012
VSL0072896
ZPP člen 270, 270/1, 270/1-18.
poprava vloge – pritožba zoper sklep o dopolnitvi vloge za oprostitev plačila sodnih taks - sklep procesnega vodstva
Sodišče prve stopnje ima pravico odločati o ukrepih za popravo vloge. Pritožnico je pozvalo na dopolnitev vloge za oprostitev plačila sodnih taks. Ker zoper takšno odločbo, ki je sklep procesnega vodstva, ni pritožbe. Zato je sodišče prve stopnje pritožbo zoper izpodbijani sklep pravilno zavrglo.
VSL sklep II Cp 698/2012
VSL0071935
ZST-1 člen 11, 11/5, 12, 12/2, 12/3, 12/6. ZPP člen 108, 108/5, 128.
oprostitev plačila sodnih taks – denarna socialna pomoč – domneva – ugotavljanje premoženjskega stanja – nepopolna vloga – pravni pouk
Domneva, da bi bila s takojšnjim plačilom takse občutno zmanjšana sredstva za preživljanje, zaradi česar premoženjskega stanja niti ni treba ugotavljati, je podana zgolj v primeru, ko stranka prejema denarno socialno pomoč.
VSL sodba I Cp 3903/2011
VSL0072904
ZPP člen 142, 149.
osebno vročanje fizičnim osebam – fikcija vročitve - vročilnica
Vročilnica je pravna listina, kar pomeni, da velja za resnično, kar je v njej potrjeno. Pritožnica ne izpostavlja nobenih okoliščin, ki bi vzbujale dvom v pravilnost vročitve.
VSM sklep PRp 264/2012
PREKRŠKI – PREKRŠKOVNO PROCESNO PRAVO – VARNOST CESTNEGA PROMETA
VSM0021391
ZP-1 člen 90, 90/1, 129.a, 129.a/9, 155, 155/2. ZPrCP člen 8, 8/1. ZVCP-1 člen 32, 32/7, 32/7-d, 233, 233/1.
prekoračitev najvišje dovoljene hitrosti – relativna bistvena kršitev določb postopka o prekršku – pravni pouk sodbe v skrajšanem postopku – pravočasnost navedb in dokazov – odgovornost lastnika vozila
Obdolženec mora navesti vsa dejstva in dokaze v svojo korist že v ugovoru zoper sodbo v skrajšanem postopku o prekršku tudi v primeru, ko hkrati v ugovoru zahteva zaslišanje pri sodišču v rednem sodnem postopku, sicer jih v tem postopku ne bo več mogel uveljavljati, kar pa velja le v primeru, če je pravni pouk sodbe v skrajšanem postopku nedvoumen oziroma skladen z določbo devetega odstavka 129.a člena Zakona o prekrških.
VSL sklep II Cp 44/2012
VSL0071406
obročno plačilo sodne takse – neplačilo obroka sodne takse – procesna predpostavka za obravnavo pritožbe
Plačilo posameznega obroka sodne takse ni procesna predpostavka za obravnavo pritožbe.
VDSS sodba in sklep Psp 284/2012
VDS0009477
ZZZPB člen 33, 33/1, 33/1-8.
brezposelnost – mirovanje pravice do nadomestila – poseg v pravnomočno odločbo
Toženec je z dokončno in pravnomočno odločbo odločil, da tožnici pravica do denarnega nadomestila miruje od 21. 5. 2008 do 2. 10. 2008 zaradi prejemanja nadomestila iz sredstev obveznega zdravstvenega zavarovanja, nato pa je s kasnejšo odločbo odločil, da ji mirovanje preneha z dnem 21. 8. 2008, ker v Sloveniji nima urejenega bivanja. Za takšen poseg v pravnomočno in dokončno odločbo toženec ni imel podlage, saj ni izvedel postopka z izrednimi pravnimi sredstvi, zato je odločba o prenehanju mirovanja nezakonita in se odpravi.
VSC sodba Cp 119/2012
VSC0003707
ZMZPP člen 19, 19/1, 19/2, 20. ABGB paragraf 1478, 1480.
spor z mednarodnim elementom - uporaba tujega prava - avstrijsko pravo - posojilna pogodba - volja pogodbenih strank
Pri izbiri prava, ki naj se uporabi za pogodbo, ne zadostuje, da sodišče predpostavlja, da se stranki z uporabo določenega prava molče strinjata. Odločilna je dejanska volja strank, ki sta jo pogodbeni stranki izrecno ali molče izrazili. Okoliščine, da je kreditna pogodba sestavljena na podlagi določb avstrijskega pravnega reda, da se sklicuje na avstrijske zakone, govori v prid, da volja strank o izbiri prava nedvomno izhaja iz pogodbenih določil.
VSL sklep I Cpg 455/2012
VSL0072471
ZPP člen 328. ZPPSL člen 147, 147/4.
popravni sklep – navedba stranke – prodaja stečajnega dolžnika – procesna legitimacija
Navedbe tožeče stranke s popravnim sklepom ni mogoče spremeniti, Že iz okoliščine, da je moralo sodišče v izpodbijanem sklepu ugotoviti dejstva, ki jih v prvotni (še ne popravljeni) sodbi ni ugotovilo, to pa je dejstvo prodaje tožeče stranke kot stečajnega dolžnika v stečajnem postopku še pred izdajo sodbe in s tem odločalo o procesni legitimaciji tožeče stranke, kaže na to, da ne gre zgolj za očitno pisno pomoto, kot popravo sodbe v izpodbijanem sklepu utemeljuje prvostopenjsko sodišče.
VDSS sodba Psp 287/2012
VDS0009479
ZZZPB člen 68, 70, 70/3. Pravilnik o merilih za izpolnjevanje obveznosti brezposelnih oseb in o prenehanju pravice do denarnih prejemkov iz zavarovanja za primer brezposelnosti člen 20.
brezposelna oseba – izbris iz evidence – aktivna politika zaposlovanja
Tožnik, ki je podpisal zaposlitveni načrt, se je prenehal udeleževati delavnic aktivne politike zaposlovanja. Toženec ga je zaradi neizpolnjevanja obveznosti, določenih s pogodbo o vključitvi v program aktivne politike, utemeljeno izbrisal iz evidence brezposelnih oseb.
VSK sodba Cpg 86/2012
PRAVO DRUŽB – CIVILNO PROCESNO PRAVO
VSK0005310
ZPP člen 286b, 286b/1, 337, 337/1, 360, 360/1.
izvajanje dokazov – dokazni predlog – zavrnitev dokaznega predloga – bistvena kršitev določb pravdnega postopka – pravočasno grajanje bistvene kršitve določb pravdnega postopka na naroku – pritožbena novota
sodišče je dokazni predlog tožeče stranke za zaslišanje njenega direktorja kot nepotrebnega zavrnilo na naroku za glavno obravnavo dne 19.1.2012, tožeča stranka pa te, z njene strani zatrjevane procesne kršitve na samem naroku ni grajala, zato se nanjo v pritožbi ne more sklicevati, glede na to, da ni hkrati navedla, da te zatrjevane kršitve brez svoje krivde predhodno ni mogla navesti (1. odst. 286. b čl. ZPP).
VSK sklep Cpg 90/2012
VSK0005306
V obravnavanem primeru plačila sodne takse v manjšem znesku od terjanega ni mogoče upoštevati kot plačilo takse, ampak kot njeno neplačilo.
VDSS sodba Psp 286/2012
VDS0009478
ZPIZ-1 člen 249, 407. ZUP člen 7, 138, 260, 260/1, 267, 267/1, 268.
pokojninska osnova – nadurno delo – obnova postopka
Tožnica, ki ji je bila s pravnomočno odločbo že priznana pravica do starostne pokojnine, je na podlagi potrdila delodajalca, da v matično evidenco ni posebej sporočil dohodka iz dežurstva, vložila zahtevo za novo odmero pokojnine, ki jo je toženec zavrgel, ker je o pokojnini že bilo pravnomočno odločeno. Takšna odločitev toženca je nezakonita, saj bi moral preizkusiti, ali so izpolnjeni pogoji za obnovo postopka.
VSC sklep Cpg 138/2012
VSC0003187
ZFPPIPP člen 224, 245, 355, 383,389. ZPP člen 192, 318.
postopek osebnega stečaja – stroški obratovanja in vzdrževanja najetega stanovanja – zamudna sodba - eventualno sosporništvo
Pritožba utemeljeno opozarja na naravo vtoževane terjatve, ki so obratovalni stroški v zvezi z najemom stanovanja fizične osebe, nad katero se sicer vodi postopek osebnega stečaja, vendar pa je terjatev nastala po začetku stečajnega postopka in utemeljeno opozarja na to, da je sodišče prve stopnje spregledalo, da fizična oseba, nad katero se vodi stečajni postopek ohrani poslovno (in s tem pravdno sposobnost) za tiste stroške, ki jih je fizična oseba dolžna plačevati iz premoženja, ki je izvzeto iz stečajne mase in zato ni zadosti pretehtalo, ali so vtoževani obratovalni stroški v zvezi z najemom stanovanja strošek stečajnega postopka ali pa strošek fizične osebe neposredno, ki stanovanje uporablja.
VDSS sodba Psp 283/2012
VDS0009476
ZPIZ-1 člen 36, 79, 177, 177/1.
starostna pokojnina – invalidska pokojnina – izbirna pravica
Tožniku je bila od dne 6. 1. 2009 dalje priznana pravica do invalidske pokojnine. Če na ta dan izpolnjuje tudi pogoje za priznanje pravice do starostne pokojnine, lahko izbere, katero pokojnino bo užival.
VDSS sodba Psp 278/2012
VDS0009470
ZPIZ-1 člen 8, 15, 18, 18/1, 191, 209, 209/1, 209/1-1, 209/5.
lastnost zavarovanca – samozaposleni – dobiček iz dejavnosti – minimalna plača
Tožnik kot samostojni podjetnik posameznik v spornem obdobju od 1. 10. 2007 do 30. 9. 2008 ni dosegel dobička iz dejavnosti, ki bi presegal letni znesek minimalne plače, zato nima lastnosti zavarovanca obveznega pokojninskega in invalidskega zavarovanja.
VDSS sodba Psp 295/2012
VDS0009484
ZZVZZ člen 82. Pravila obveznega zdravstvenega zavarovanja člen 232.
bolniški stalež – skrajšani delovni čas
Tožnik je bil v spornem obdobju zmožen za delo v skrajšanem delovnem času, zato je tožbeni zahtevek na ugotovitev začasne nezmožnosti za delo za poln delovni čas neutemeljen.
VDSS sodba Psp 266/2012
VDS0009345
ZPIZ-1 člen 180, 181. ZUP člen 225, 225/4.
nova odmera pokojnine – pravnomočno priznana pokojnina
Tožniku je bila z odločbo, izdano v letu 2005, pravnomočno priznana in odmerjena pravica do starostne pokojnine. Zahtevo za ponovno odmero starostne pokojnine v letu 2008, pri kateri naj se upošteva znesek lastninskega certifikata, je toženec pravilno zavrgel, ker je bilo o pravici do starostne pokojnine že pravnomočno odločeno. Sodba sodišča o tem, da se lastninski certifikati pod določenimi pogoji lahko vštejejo v pokojninsko osnovo, ni obnovitveni razlog, zato pogoji za obnovo postopka niso izpolnjeni.
VDSS sodba Psp 262/2012
VDS0009341
ZPIZ-1 člen 15, 15/1, 15/1-5, 58, 417.
delna pokojnina – odvetniška dejavnost – lastnost zavarovanca
Tožniku, ki odvetniško dejavnost od 1. 7. 2010 opravlja 20 ur na teden, je treba priznati lastnost zavarovanca pokojninskega in invalidskega zavarovanja 20 ur na teden od naslednjega dne po vložitvi prijave (8. 10. 2010). Ob tem, da je pravico do starostne pokojnine uveljavil že v letu 1999 in se nato istega leta ponovno vključil v zavarovanje (za poln delovni čas), ima od 9. 10. 2010 pravico do izplačevanja polovice starostne pokojnine.

References: sodišče 

Sodišče 
 sodišče 
 sodišče 
 sodišče 

sodišče 
 sodišče